Atzinumi 26-TA-591
Izdrukāts 01.10.2026. 12.05
Atzinumi 26-TA-591
Izdrukāts 01.10.2026. 12.05
26-TA-591: Informatīvais ziņojums (Jauns)
Informatīvais ziņojums "Par Latvijas ārzemnieka eID kartes un elektroniskā paraksta izmantošanas pilnveidi ārvalstu uzņēmēju un investoru attālinātai apkalpošanai"
TA saskaņojamie dokumenti
Informatīvais ziņojums 4.0
MK sēdes protokollēmuma projekts 4.0
Atzinuma sniedzējs
Ārlietu ministrija
Atzinums iesniegts
01.10.2026.
Atzinuma sniegšanas termiņš
01.10.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Informatīvais ziņojums
Informatīvais ziņojums
	Priekšlikums
Lai nodrošinātu informatīvajā ziņojumā (turpmāk - ziņojums) ietvertās informācijas atbilstību faktiskajai situācijai, aicinām ziņojuma 3. nodaļas "Ārzemnieka eID kartes noformēšana, saņemšana un ar tās izmantošanu saistītie riski" (6. lpp.) 4. rindkopas pirmajā teikumā svītrot vārdus "(tikai esošās valsts ietvaros)".
Ārlietu ministrija vērš uzmanību, ka Latvijas diplomātiskajām un konsulārajām pārstāvniecībām ir pieejami mehānismi dokumentu nosūtīšanai arī uz citām valstīm, kas ietilpst attiecīgās pārstāvniecības konsulārajā apgabalā. Tāpat, izmantojot praksē jau pastāvošos risinājumus, dokumentu nosūtīšanu iespējams nodrošināt arī personām, kuras pastāvīgi uzturas valstīs, kas neietilpst nevienas Latvijas pārstāvniecības konsulārajā apgabalā. Tādēļ ziņojumā ietvertais apgalvojums par dokumenta nosūtīšanu tikai konkrētās valsts ietvaros neatspoguļo visus praksē pieejamos dokumentu piegādes risinājumus.
Piedāvātā redakcija
Ministru kabineta 2012. gada 21. februāra noteikumu Nr. 134 “Personu apliecinošu dokumentu noteikumi” 18. un 18.¹ punktā paredzēts, ka ārzemnieks dokumentus ārzemnieka eID kartes izsniegšanai iesniedz Ārlietu ministrijas noteiktajā Latvijas pārstāvniecībā, savukārt personai, kura objektīvu iemeslu dēļ nevar atkārtoti ierasties pārstāvniecībā, personas apliecību var nosūtīt ar ierakstītu pasta sūtījumu vai kurjerpastu.

Ziņojuma 6. lappuses pēdējā rindkopā norādīts, ka ārzemnieka eID kartes noformēšana ārvalstīs ir pieejama 35 Latvijas pārstāvniecībās. Minētā informācija nav aktuāla un neatbilst faktiskajai situācijai. Atbilstoši Ārlietu ministrijas iekšējam regulējumam pašlaik ārzemnieka eID kartes noformēšana ir pieejama 18 Latvijas pārstāvniecībās (vēstniecībās). Attiecīgā informācija ir publiski pieejama arī Ārlietu ministrijas tīmekļvietnē https://www.mfa.gov.lv/lv/arzemnieka-eid-karte.
Līdz ar to lūdzam precizēt ziņojumā ietverto informāciju, aizstājot norādi par 35 pārstāvniecībām ar aktuālo skaitu – 18 pārstāvniecības.
Vienlaikus vēršam uzmanību, ka citās Latvijas vēstniecībās iespējams izsniegt ārzemnieka eID karti, pamatojoties uz Latvijas Investīciju un attīstības aģentūras (LIAA) rekomendāciju par konkrētu investoru. Tādēļ šīs pārstāvniecības nebūtu uzskatāmas par tādām, kurās pakalpojums ir vispārēji pieejams.

